Citrus medica

Lu Citrus medica (chiamatu pirettu 'n Sicilia) è na chianta curtivata ntê riggiuna miditirrànî. Lu sò fruttu assumigghia a lu limiuni ma cchiù granni, di iddu si usa lu sucu pi priparari vìpputi dissitanti e la scorcia pi fàri canniti (frutti o pezzi di frutti travagghiati a cannitura) o pi n'ogghiu di ciàuru veru bonu. 

Lu pirettu, tagghiatu a pizzuddi cu anticchia di zùccaru, èni na spicialitati siciliana tipica ca ni fa nu dessert assai piaciutu.

Lu pirettu, sempri tagghiatu a pizzuddi si po manciari videmma cu anticchia d' ogghiu, di sali e di pipi nivuru.

Catigurìa:Chianti